Anindya Kusuma Putri

Anindya Kusuma Putri () ya iku pemenang kontès Puteri Indonésia 2015 perwakilan saka Jawa Tengah. Dhèwèké minangka Puteri Indonésia angka telu asal Jawa Tengah, sawisé Agni Pratistha (2006) lan Maria Selena (2011). Anindya Kusuma Putri dimahkotakake minangka pemenang Puteri Indonésia 2015 ing tanggal 20 Fèbruari 2015 genteni Elvira Devinamira, Puteri Indonésia 2014. Minangka pemenang Puteri Indonesia, dhèwèké bakal makili Indonesia ing ajang Miss Universe 2015.

 Panguripan lan karier 
Anindya Kusuma Putri lair ing Semarang tanggal 3 Fèbruari 1992. Sadurungé dadi Puteri Indonésia, Anindya tau menang ing kontès Gadis Sampul 2008.Anindya Kusuma Puteri Punya Gelar Baru . Gadissampul.com. Diakses 20 Fèbruari 2015. Anindya iku alumnus SMA Negeri 1 Semarang, lan nerusaké kuliah ing Jurusan Perencanaan Wewengkon dan Kota Universitas Diponegoro. Sasuwene kuliah, dhèwèké aktif ing organisasi mahasiswa AIESEC njabat minangka Présidhèn local committee Universitas Diponegoro lan tau mèlu program konferènsi internasional mahasiswa ing sapérangan nagara. Saliyané aktif ing jagading modhèl, dhèwèké uga tau mèlu jagading panglipur kanthi dadi pambyawara Jejak Petualang ing stasiun TV Trans 7.Anindya Kusuma Putri Raih Gadis Sampul 2008. Okezone. Diakses 20 Fèbruari 2015.

 Puteri Indonésia 2015 
Anindya Kusuma Putri iku kontestan kang pinilih kanggo makili Provinsi Jawa Tengah ing ajang pemilihan Puteri Indonésia 2015. Sadurungé, ing ajang pemilihan Puteri Indonésia Jawa Tengah 2011, Anindya Kusuma Putri kasil dadi juwara kapindho, déné kang dadi juwara siji nalika iku ya iku Maria Selena, kang candhaké pinilih minangka Puteri Indonésia 2011.Mengembangkan Potensi Diri ala Anindya Kusuma Putri . Suara Merdeka. Diakses 20 Fèbruari 2015.

Anindya Kusuma Putri kasil ngalahake 36 kontestan liyané lan kanthi resmi nerusaké posisi Elvira Devinamira minangka Puteri Indonésia kang anyar. Ing pemilihan iki, Anindya Kusuma Putri ngungguli Chintya Fabyola saka Kalimantan Barat lan Gresya Amanda Maaliwuga saka Sulawesi Utara, kang mapani posisi runner-up I lan runner-up II.Anindya Kusuma Putri juara Puteri Indonesia 2015. Antaranews. Diakses 20 Fèbruari 2015.

 Prestasi 
 Pemenang Gadis Sampul 2008
 IM3 Young Ambassador 2009
 Runner up 1 Puteri Indonésia Jawa Tengah 2011
 President at AIESEC Local Committee Universitas Diponegoro (2013 - 2014)
 Duta mudha Indonésia dalam The 41st Ship for Southeast Asian and Japanese Youth Program 2014 (SSEAYP)
 Pemenang Puteri Indonésia 2015

 Acara télévisi 
 Jejak Petualang (presenter)

 Réferènsi 

 Pranala njaba 
  Situs Resmi Puteri Indonesia


  Situs Tidak Resmi Anindya Kusuma Putri 

Kategori:Lair 1992
Kategori:Wong urip
Kategori:Pemenang Puteri Indonésia
Kategori:Tokoh dari Semarang
Kategori:Tokoh Jawa
Kategori:Modhèl Indonésia
Kategori:Pembawa acara Indonésia
Kategori:Finalis GADIS Sampul